Cystadleuaeth Wici Henebion

Mae'r wefan i uwchlwytho'r ffotograffau o Gymru ar Comin yma. Ceir teclyn pwrpasol hefyd, gyda map, yma.

Cystadleuaeth flynyddol mewn ffotograffiaeth ydy Cystadleuaeth Rijksmonument neu Wici Henebion (Saesneg: Wiki Loves Monuments)'' a gaiff ei gweinyddu bob mis Medi. Trefnir gan gymuned Wicipedia fyd-eang ac yn 2012 roedd 31 ffotograffydd o wahanol wledydd wedi cystadlu. Canolbwyntir ar dynnu lluniau o adeiladau hanesyddol.

Cychwynwyd y gystadleuaeth yn yr Iseldiroedd yn 2010, ond ymledodd drwy Ewrop yn sydyn iawn ac o fewn blwyddyn, yn ôl y Guinness Book of Records, dyma oedd y gystadleuaeth tynnu lluniau fwyaf drwy'r byd.Guinness World Records, Largest photography competition, 2012. 
bawd|chwith|220px|Logo Wici Henebion

Sefydlu
Hysbyswyd y gystadleuaeth yn wreiddiol am luniau "Rijksmonument" (sef yr Iseldireg am henebion cenedlaethol) ac ysbrydolwyd ffotograffwyr i dynnu lluniau'r henebion hyn yn yr Iseldiroedd. Roedd y Rijksmonument yn cynnwys pensaernïaeth a gwrthrychau o ddiddordeb cyffredinol a oedd yn hynod am eu prydferthwch, eu nodweddion gwyddonol neu ddiwylliannol. Yn eu plith yr oedd safle archaeolegol Drenthe, Plasdy Brenhinol Noordeinde yn yr Hague a'r tai diddorol ar hyd y camlesi yn Amsterdam. Danfonwyd dros 12,500 o luniau i'r gystadleuaeth. Virginie Malbos, Le monumental concours de Wikimédia , dans Libération, 9 Medi 2011, consulted 22 Awst 2012. "The operation had taken place last year in the Netherlands, and was concluded by the arrival of 12,500 new royalty-free photos."

Lluniau o Gymru
Yn 2014 tynnwyd oddeutu 20% o'r lluniau drwy wledydd Prydain yng Nghymru
bawd|Castell Cas-gwent; 2014 ac yn 2017 cafwyd bron i 1,500 yn fwy o luniau o Gymru nag o Loegr.

2013 - 1,748
2014 - 1,426
2015 - Wikimedia UK yn peidio cymryd rhan
2016 - 685
2017 - 6,824Comin
2018 - 1,305
2019 - 6,223
2020 - 408
2021 - dim
2022 - 1,775
2023 - 3,102

Un o'r enillwyr yn 2014 oedd llun Karen Sawyer - a roddodd ei llun ar yr erthygl gyfatebol ym Mis Medi - dim ond ar y wici Cymraeg! Dyma'r tro cyntaf i lun o Gymru gyrraedd y brig.
bawd|350px|chwith|Gwâl y Filiast

Rhai cyn-enillwyr

Rhai ffotograffau eraill o Gymru (2023)

Gweler hefyd
Wici'r Holl Ddaear

Cyfeiriadau

Categori:Prosiectau Wicimedia
Categori:Ffotograffiaeth